## **Veiledning til utfylling av rapporteringsskjema**

For rapportering for tilskuddsmidler fra 2022 er det kun det tilsendte rapporteringsskjemaet som kan benyttes. *Gamle skjemaer kan ikke benyttes, og rapporteringer innsendt med disse vil bli forkastet.*

De nye rapporteringsskjemaene som ble sendt ut til kommunene rett før jul er delvis utfylt, slik at kommunen skal fylle ut minst mulig selv. Det er viktig at det ikke skrives i grå eller lyseblå felt, men kun i de gule/lysegule feltene.

**Forklaring av begreper i skjemaet**

Ubenyttet beløp

Med ubenyttet beløp menes både ubenyttede/ubrukte midler og midler som ønskes overført til 2023. I søknadsskjemaet vil det være et felt hvor dere skal skrive inn ubrukte midler som ønskes overført og et felt for å skrive inn ubrukte midler som tilbakebetales der det er aktuelt.

Tilbakebetaling gjøres til kontonummer 7694.05.19388.

Innbetalingen merkes med referanse til Kommunalt kompetanse- og innovasjonstilskudd 2022, kapittel 761, post 68.

Kort oppsummering av måloppnåelse for innovasjonsprosjekter

For innovasjonsprosjekter skal det gjøres en vurdering av måloppnåelser. For prosjekter/aktiviteter/drift som går over flere år, skal det rapporteres for hvert år dere mottar tilskudd.

**Regnskap pr. 31.12.2022**

Det er krav til revisorattestert regnskap for tildelinger som utgjør mer enn 200 000 kroner. Krav til revisorbekreftelse gjelder ikke for tilskuddsbeløp mindre enn 200 000 kroner. Revisorattestasjon kan ettersendes, men det må komme frem i rapporteringen når den ettersendes.

De ubrukte midlene pr. 31.12.2022 som gjenstår for ulike tiltak innenfor tilskuddsordningen må komme tydelig frem i rapporteringen for 2022 og i eventuell ny søknad for 2023. ubrukte midler må spesifiseres for hvert enkelt tiltak.

Det er viktig at tallene i rapporteringsskjema for 2022 og søknadsskjema for 2023 stemmer overens. Dersom det ikke er samsvar mellom tallene, må det fremkomme i søknaden for 2023.

**Øvrig informasjon om rapportering**

Ferdigutfylte rapporteringsskjema sendes elektronisk til vårt postmottak: sfnopost@statsforvalteren.no og merkes med saksnr. 22/1112.

Frist for rapportering er 1. mars 2023.